Diari Oficial de la Generalitat Valenciana


Sumari del DOGV 2294, del 22-06-1994 (1994/831755)

DECRET 103/1994, de 7 de juny, del Govern Valencià, pel qual es procedeix a la desadscripció de Ferrocarrils de la Generalitat Valenciana d'uns terrenys de 10.930 m2 de superfície, situats entre els carrers Carcaixent i Uruguai de València.
------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/06/07/103/dof/vci/html**

### Dades del document

Número de DOGV
:   2294

Data del DOGV
:   22-06-1994

Secció del DOGV
:   DISPOSICIONS GENERALS

Número del document
:   1994/831755


Data del document
:   07-06-1994

Organisme emissor
:   Conselleria d'Economia i Hisenda

Tipus de document
:   Decret

DECRET 103/1994, de 7 de juny, del Govern Valencià, pel qual es procedeix a la desadscripció de Ferrocarrils de la Generalitat Valenciana d'uns terrenys de 10.930 m2 de superfície, situats entre els carrers Carcaixent i Uruguai de València. [94/4195]  
Mitjançant el Reial Decret 1496/1986, de 13 de juny, l'Estat va transferir a la Generalitat Valenciana uns terrenys de 10.930 m2, situats entre els carrers Carcaixent i Uruguai de València, pertanyents a l'estació i les vies de la línia València-Villanueva de Castellón de Ferrocarrils de la Generalitat Valenciana, que consten en l'Inventari General de Béns i Drets de la Generalitat Valenciana amb el número A09/46/250/0017.  
El Consell d'Administració de Ferrocarrils de la Generalitat Valenciana, en sessió del dia 22 de juliol de 1991, declarà innecessaris per l'explotació ferroviària els terrenys esmentats.  
Conformement amb el que disposa l'article 22 del Decret 144/1986, de 24 de novembre, del Govern Valencià, pel qual s'aprovà l'estatut de Ferrocarrils de la Generalitat Valenciana, en relació amb els articles 45 i següents de la Llei 3/1986, de 24 d'octubre, de Patrimoni de la Generalitat Valenciana, respecte als tràmits i les competències per a procedir a la desadscripció de béns de Ferrocarrils de la Generalitat Valenciana i la seua integració en el patrimoni de la Generalitat Valenciana, a proposta del conseller d'Economia i Hisenda i amb la deliberació prèvia del Govern Valencià en la reunió del dia 7 de juny de 1994,  
DECRETE  
Article primer  
Es desadscriuen de l'ens públic Ferrocarrils de la Generalitat Valenciana els terrenys de 10.930 m2 de superfície, situats entre els carrers Carcaixent i Uruguai de València.  
Article segon  
Els terrenys esmentats s'integren en el patrimoni de la Generalitat Valenciana com a béns patrimonials i figuren en l'Inventari General de Béns i Drets de la Generalitat Valenciana amb el número A09/46/250/0017.  
DISPOSICIÓ FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 7 de juny de 1994  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTÍNEZ ESTÉVEZ


Còpia Permalink ELI